Document ID: /roh_data/filtered/Billingualer_Corpus_interleaved-de-rm.jsonl.gz/886

This is a text translated from German to Rumantsch Grischun.
Vernehmlassung: Volksrechte mit zahlreichen Neuerungen

Die Regierung hat den Entwurf des total revidierten "Gesetzes über die Ausübung der politischen Rechte" (neu "Gesetz über die politischen Rechte GPR") für die Vernehmlassung freigegeben. Hauptgrund für die Totalrevision ist die neue Kantonsverfassung, die am 1. Januar in Kraft getreten ist. Davon betroffen sind konkret unter anderen die folgenden Bereiche des GPR:

- Das Stimm- und Wahlrecht der Auslandschweizerinnen und Auslandschweizer in kantonalen Angelegenheiten,

- die Volkswahl der Präsidentinnen und Präsidenten der Regionalverbände,

- die Verfahren für Volksinitiativen und -referenden sowie für Gemeindeinitiativen und -referenden,

- die Amtseinstellung und -enthebung von Behördenmitgliedern und

- die Harmonisierung der Wahltermine bei Regierungs- und Grossratswahlen sowie bei Stände- und Nationalratswahlen.

Im neuen Gesetzesentwurf sind aber auch andere Revisionspostulate berücksichtigt:

- Die Herabsetzung des absoluten Mehrs bei Wahlen,

- die Nachzählungsregelung bei knappen Abstimmungsresultaten,

- die Regelung der Gründe für eine ungültige briefliche Stimmabgabe,

- die Rechtsgrundlage für die Stimmabgabe auf elektronischem Weg und

- die Rechtsgrundlage für den Einsatz von technischen und elektronischen Hilfsmitteln bei der Auszählung.

Die Vernehmlassung dauert bis am 30. Juli 2004. Die Unterlagen können elektronisch unter www.gr.ch ? GR-Archiv (Stichwort: "Politische Rechte-GPR") eingesehen werden.

Aus Gemeinden und Regionen

- Vaz / Obervaz, Parpan: Die Regierung hat für das Projekt einer Trainings- und Weltcupanlage "Ski-Trainigs- und Weltcuppiste 'Silvano Beltrametti'" ein zinsloses Investitionshilfedarlehen des Bundes genehmigt und einen Kantonsbeitrag von 500'000 Franken zugesichert.

- Riein: Der Kanton wird sich mit einem Beitrag von rund 77'000 Franken an die Sanierungskosten der Seilbahn Pardi-Signina beteiligen.

- Küblis: Rund 300'000 Franken erhält die Gemeinde als Kantonsbeitrag für die zweite Etappe des Ausbaus der Wasserversorgung.

- Sportevents: Das Prättigau sowie die Pässe Bernina, Albula, Flüela, Ofen und Umbrail werden im Juli Schauplatz zweier Grossanlässe sein: Das Swiss Bike Masters (23. bis 25. Juli) rund um Küblis und das "Dreiländer-Radgiro" (9. bis 11. Juli) in der Grenzregion Schweiz-Italien-Österreich. Für beide Sportanlässe hat die Regierung die jeweiligen Streckenpläne genehmigt.

Kantonsbeiträge an verschiedene Institutionen

- Walservereinigung: Für das Projekt "Walseralps" hat die Regierung einen Kantonsbeitrag von 90'000 Franken genehmigt. Das Projekt umfasst geografisch alle Gebiete, in denen sich Walser befinden (Italien, Liechtenstein, Österreich, und Schweiz). Daran beteiligt sind zehn regionale Walserorganisationen. "Walseralps" ist ein Projekt im Rahmen der Gemeinschaftsinitiative "Interreg IIIB" der Europäischen Union.

- Verein Weltcup Lenzerheide: Als Defizitgarantie für das alpine Weltcup-Finale 2005 hat die Regierung 80'000 Franken bewilligt.

- Denkmalpflege: Rund 585'000 Franken hat die Regierung für die Restaurierung und Sanierung folgender Objekte genehmigt:

- Casa Tomé, Poschiavo

- Wohnhaus Nebel / Schlumpf, Luzein,

- Wohnhaus von Blumenthal, Rodels,

- Alp Tea Suot, Tschlin,

- katholische Pfarrkirche S. Vigilius in Tujetsch, Sedrun.

- Leistungsvereinbarung: Der Kanton unterstützt 2004 und 2005 mit insgesamt 100'000 Franken die Tätigkeiten und Aufgaben des Dachverbands der Bündner Museen: Unter anderen die Herausgabe eines dreisprachigen Museumsprospekts Graubünden, den Aufbau eines Pools von Museumsfachkräften, die Einführung einer Inventarisierungsdatenbank und die Durchführung von Weiterbildungskursen.

Strassenprojekte

- Caselertobel-Hangbrücke / Schinstrasse: Zur Sicherung der Brücke im Abschnitt Freihof-Passmal hat die Regierung rund 2,9 Millionen Franken genehmigt.

- Crestawaldbrücke / Anschluss Avers: Um die Betriebssicherheit der nächsten fünf Jahre zu garantieren sind umfangreiche Instandstellungsarbeiten nötig. Dafür hat die Regierung rund 600'000 Franken genehmigt. Die Arbeiten dauern bis Ende 2005.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 06.05.2004

Consultaziun: numerusas novaziuns per ils dretgs dal pievel

La regenza ha deliberà per la consultaziun il sboz da la revisiun totala da la "lescha davart il diever dals dretgs politics en il chantun Grischun" (nov "lescha davart ils dretgs politics, LDP"). Il motiv principal per la revisiun totala è la nova constituziun chantunala ch'è entrada en vigur il 1. da schaner 2004. Concretamain pertutgads da quai èn ils suandants secturs da la LDP:

- il dretg da votar e d'eleger da las Svizras e dals Svizzers a l'exteriur en chaussas chantunalas,

- l'elecziun dal pievel da las presidentas e dals presidents da las corporaziuns regiunalas,

- las proceduras per iniziativas dal pievel e referendums dal pievel sco er per iniziativas da vischnancas e referendums da vischnancas,

- la suspensiun e la liberaziun da l'uffizi da commembras e commembers da las autoritads e

- l'armonisaziun dals termins d'elecziuns tar elecziuns da la regenza e dal cussegl grond sco er dal cussegl dals chantuns e dal cussegl naziunal.

En il nov sboz da lescha èn però er resguardads ulteriurs puncts da revisiun:

- la reducziun da la maioritad absoluta tar elecziuns,

- la regulaziun da la verificaziun dal scrutini tar stretgs resultats da votaziun,

- la regulaziun dals motivs per ina votaziun per correspundenza nunvalaivla,

- la basa legala per la votaziun sin via electronica e

- la basa legala per il diever da meds auxiliars tecnics ed electronics per eruir il resultat.

La consultaziun dura fin ils 30 da fanadur 2004. Ils documents pon vegnir consultads en moda electronica sut www.gr.ch ? Archiv GR (chavazzin "dretgs politics LDP").

Da vischnancas e regiuns

- Vaz / Parpan: Per il project d'in indriz da trenament e dal cup mundial "pista da skis da trenament e dal cup mundial 'Silvano Beltrametti'" ha la regenza approvà in credit d'agid d'investiziun senza tschains da la confederaziun ed ha garantì ina contribuziun chantunala da 500'000 francs.

- Riein: Il chantun vegn a sa participar als custs da sanaziun da la pendiculara Pardi-Signina cun ina contribuziun da var 77'000 francs.

- Küblis: La vischnanca survegn var 300'000 francs sco contribuziun chantunala a la segunda etappa da l'engrondiment dal provediment d'aua.

- Events da sport: Il Partenz sco er ils pass dal Bernina, da l'Albula, dal Flüela, dal Fuorn e da l'Umbrail vegnan ad esser il fanadur ils lieus d'acziun da duas grondas occurrenzas: Il swiss bike master (dals 23 als 25 da fanadur) enturn Küblis ed il "giro da trais pajais" (dals 9 als 11 da fanadur) en la regiun da cunfin Svizra-Italia-Austria. Per domaduas occurrenzas da sport ha la regenza approvà mintgamai il plan da traject.

Contribuziuns chantunalas a differentas instituziuns

- Uniun dals Gualsers: Per il project "walseralps" ha la regenza approvà ina contribuziun chantunala da 90'000 francs. Il project cumpiglia geograficamain tut las regiuns, en las qualas vivan Gualsers (Italia, Liechtenstein, Austria e Svizra). Vi da quai sa participeschan diesch organisaziuns regiunalas da Gualsers. "Walseralps" è in project en il rom da l'iniziativa communabla "interreg IIIB" da l'uniun europeica.

- Uniun per il cup mundial a Lai: Sco garanzia da deficit per il final dal cup mundial alpin 2005 ha la regenza approvà 80'000 francs.

- Tgira da monuments: Var 585'000 francs ha approvà la regenza per la restauraziun e la sanaziun dals suandants objects:

- casa Tomé, Puschlav

- chasa d'abitar Nebel / Schlumpf, Luzein,

- chasa d'abitar von Blumenthal, Roten,

- alp Tea Suot, Tschlin,

- baselgia parochiala catolica S. Vigeli a Tujetsch, Sedrun.

- Cunvegna da prestaziun: Il chantun sustegna ils onns 2004 e 2005 las activitads e las incumbensas da l'uniun tetgala dals museums grischuns cun totalmain 100'000 francs: tranter auter l'ediziun d'in prospect da museum triling dal Grischun, la realisaziun d'in pool da spezialist(a)s da museum, l'introducziun d'ina banca da datas per l'inventarisaziun sco er la realisaziun da curs da scolaziun supplementara.

Projects da vias

- Punt vi da la spunda dal Caselertobel / via dal Schin: Per segirar la punt en il traject Freihof-Passmal ha la regenza approvà 2,9 milliuns francs.

- Punt dal Crestawald / access Avras: Per garantir la segirezza da manaschi dals proxims tschintg onns èn necessarias lavurs da reparatura voluminusas. Per quai ha la regenza approvà var 600'000 francs. Las lavurs duran fin la fin da l'onn 2005.

chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 06.05.2004